Virallinen lehti nro C 117 , 16/04/1998 s. 0023



KIRJALLINEN KYSYMYS E-2543/97 komissiolle esittäjä(t): Mihail Papayannakis (GUE/NGL) (24. heinäkuuta 1997) Aihe: Koronia-järven saastuminen Koronia-järvi on yksi Êreikan kosteikoista, joita suojellaan direktiivillä 92/43 ((EYVL L 206, 22.7.1992, s. 7. )). Tästä ¨suojelusta¨ huolimatta saastuminen on jatkuvaa, sillä Langadasin ja sen ympäristön tehdasjätteet päätyvät järveen laittomasti, ekologinen tuho on pian täydellinen ja asiasta vastaavat viranomaiset pysyvät välinpitämättöminä. Vastauksessaan (22.11.1996) kysymykseeni numero E-2677/96 ((EYVL C 72, 7.3.1997, s. 72. )), joka koski Koronia-järven saastumisongelmia, komissio ilmoitti, että se on tietoinen Koronia-järven ympäristöongelmista ja että se on jo kääntynyt kreikkalaisten viranomaisten puoleen, jotta sille lähetettäisiin kaikki asiaa koskevat tiedot. Lisäksi se ilmoitti, että jos se toteaa yhteisön säädöksiä vastaan rikotun, se tulee mahdollisesti käynnistämään rikkomustapauksissa sovellettavan menettelyn EY:n perustamissopimuksen 169 artiklan nojalla. Komissiolta kysytään nyt, viimeisten tietojen saamisen jälkeen, jotka kertovat Koronia-järven edelleen lisääntyvästä ekologisesta kuormittamisesta: Mitä tietoja kreikkalaiset viranomaiset ovat heille toimittaneet, mitä toimia se tarkkaan ottaen aikoo toteuttaa, jotta yhteisön ympäristölainsäädäntöä sovellettaisiin asianmukaisesti tässä nimenomaisessa tapauksessa, ja aikooko se nyt käynnistää rikkomustapauksissa sovellettavan menettelyn perustamissopimuksen 169 artiklan nojalla? Komission jäsenen Ritt Bjerregaardin komission puolesta antama vastaus (16. lokakuuta 1997) Lähetettyään kirjeitä ympäristöalan yhdistyksille, komissio on lähettänyt useita kirjeitä Kreikan viranomaisille pyytäen näiltä tietoja tarkoista toimenpiteistä, joita ne aikovat toteuttaa lopettaakseen Drymoksen alueen useiden yritysten nestemäisten, vaarallisten aineiden päästöt Koronia-järveen. Komissio pyysi myös tietoja niistä aloitteista, joita viranomaiset aikovat ottaa käyttöön pysäyttääkseen järven saastumisen, liittyen etenkin tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta ((EYVL L 129, 18.5.1976. )) annetun direktiivin 76/464/ETY 7 artiklassa säädettyyn saasteen vähennysohjelmaan. Vastauksessaan näihin kirjeisiin Kreikan viranomaiset myönsivät, että järven saastuminen on saavuttanut kriittisen tason. Viranomaiset toimittivat niin muodoin komissiolle tarkkoja tietoja, jotka koskivat alueen yritysten toimintaa (kirjeet on päivätty 21. helmikuuta ja 12. elokuuta 1997). Vastauksista käy ilmi, että suurin osa kyseisistä yrityksistä päästävät edelleen nestemäiset jätteensä Koronia-järveen, eivätkä ne näin ollen noudata yhteisön lainsäädännössä ja erityisesti direktiivissä 76/464/ETY säädettyjä ympäristövaatimuksia. Lisäksi ympäristöministeriö on valmistelemassa päätöstä, johon sisältyy joukko Koronia-järven suojeluun liittyviä toimenpiteitä. Tässä yhteydessä yhteisöltä pyydettiin rahallista avustusta (rakennerahastot), jotta järven saastumisen pysäyttämiseksi tarvittavat toimenpiteet voitaisiin toteuttaa. Komission mielestä, huolimatta Kreikan viranomaisten ponnistuksista, ilmoitetut toimenpiteet ovat edelleen riittämättömiä. Jotta Koronia-järven saastuminen voitaisiin pysäyttää, on kehitettävä mahdollisimman nopeasti lisätoimenpiteitä.